Bisikan Syaitan

Bisikan Syaitan merupakan sebuah filem seram Malaysia 2013 arahan Faizul A. Rashid dalam kerjaya sulungnya sebagai pengarah. Filem ini ditayangkan pada 2 Mei 2013.

Plot
Mengisahkan tentang kehidupan pasangan suami isteri iaitu Soraya (Nabila Huda) dan Kamil (Fizz Fairuz) yang telah membuat perjanjian berdarah dengan kuasa kejahatan demi mendapatkan kesenangan hidup. Mereka kemudiannya hidup dengan serba mewah hasil daripada perjanjian itu. Segalanya bertukar menjadi porak peranda apabila Soraya telah ditahan oleh pihak polis atas tuduhan membunuh. Rahsia perjanjian pasangan Kamil dan Soraya ini mula terbongkar sedikit demi sedikit apabila keluarga Kamil mula diganggu makhluk-makhluk ghaib.

Pelakon
 Fizz Fairuz sebagai Kamil
 Nabila Huda sebagai Soraya
 Wan Sharmila sebagai Kamalia
 Fara Nadiah sebagai Jasmine
 Azam Pitt sebagai Zul
 Fiza Halim sebagai Iera
 Nazeri Md Isa sebagai Ayah
 Dynas Mokhtar

Ulasan kritis
Nurezzatul Aqmar Mustaza mengulas untuk Sinar Harian menyifatkan Bisikan Syaitan mempunyai "perjalanan plot yang agak perlahan dengan durasi pada satu babak yang agak lama ada kalanya merencatkan sedikit perhatian penonton".

Rujukan

Pautan luar


Kategori:Filem Malaysia tahun 2013
Kategori:Filem seram Malaysia
Kategori:Filem arahan Faizul A. Rashid